Regija Južnih naroda, narodnosti i etničkih grupa

Regija Južnih naroda, narodnosti i etničkih grupa (akronim JNNEG) jedna je od devet etničkih regija (kililoch) Etiopije, a otprilike pokriva teritorij bivše Regije 7-11. Nalazi se na jugozapadu države i ima površinu od 112 727 km² te 15 042 531 stanovnika. Glavni grad regije je Auasa. JNNEG graniči s Kenijom na jugu, sa spornim Trokutom Ilemi (teritorijem na kojeg pravo polažu Etiopija, Kenija i Sudan) na zapadu, sa Sudanom na jugozapadu te s etiopskim regijama Gambela na sjeveru i Oromia na sjeveru i istoku. Uz Auasu, najveći gradovi ove regije su: Arba Minč, Bonga, Čenča, Dila, Irgalem, Mizan Teferi, Sodo, Wendo i Worabe. Stanovništvo Prema Središnjoj statističkoj agenciji Etiopije Regija JNNEG imala je 2007. godine 15 042 531 stanovnika, od čega je bilo 7 482 051 muškaraca i 7 560 480 žena. Od toga je ukupno 13 496 821 ili 89,72 % stanovnika živjelo na selu, a 1 545 710 ili 10,28 % živjelo je u gradovima. Prema tim podatcima, JNNEG je najruralnija regija Etiopije. Gustoća stanovnika u regiji je 133,9 stanovnika na km². Po vjeroispovjesti su 55,5 % stanovnika protestanti, 19,9 % sljedbenici Etiopske tevahedo Crkve, 14,1 % su muslimani, a 6,6 % slijedbenici afričkih politeističkih kultova, dok su 2,4 % katolici i 1,5 % sljedbenici drugih vjera. Etničke skupine regije Regija JNNEG je amalgam brojnih etničkih skupina, kojih ima ih više od 45. Po popisu iz 1994. godine, najveći broj stanovnika bili su govornici Sidaminja (18%), dok su ostali jezici redom Guraginja (14,72 %), Volajtinja (11,53 %), Hadinja (8,53 %), Kafinja (5,22 %) i Kambatinja (4,35 %). Drugi manji jezici kojima se govori u regiji su Gamo, Melo, Gofa i Gedeo. Zbog velikog broja zasebnih jezičnih skupina u regiji, kao lingua franca koristi se amharski, koji je najrašireniji jezik u Etiopiji i donedavno jedini službeni jezik. Etničke skupine u JNNEG uz postotak stanovništva prema nacionalnom popisu stanovništva iz 2007. su: Poljoprivreda Prema Središnjoj statističkoj agenciji Etiopije, Regija JNNEG je 2004. – 2005. proizvela 100 338 tona kave, što je bilo 44,2 % ukupne proizvodnje Etiopije. Seljaci ove Regije posjeduju 7 938 490 krava (što predstavlja 20,5 % ukupnog broja krava u Etiopiji), 3 270 200 ovaca (18,8 %), 2 289 970 koza (17,6 %), 298 720 konja (19,7 %), 63 460 mula (43,1 %), 278 440 magaraca (11,1 %), 6 586 140 peradi (21,3 %), i 726 960 pčelinjih košnica.(16,7 %). Predsjednici Izvršnog odbora Abate Kisho (DPJN), 1992. – 2001. Prazan položaj?, 2001. Haile Mariam Desalegne, 12. studenog 2001. – ožujak 2006. Shiferaw Shigute (SEPDM), ožujak 2006. – danas (Ovaj popis se temelji na informacijama s portala Worldstatesmen.org.) Zone Napomena: Sljedeći popis administrativnih zona i posebnih woreda (upravnih jedinica koje nalikuju autonomnom području i nisu dio zone) temelji se na informaciji iz popisa stanovništva 2007. Bench Maji Dawro Debub Omo Gamo Gofa Gedeo Gurage Hadiya Keffa Kembata Tembaro Sheka Sidama Silti Wolayita Alaba posebna woreda Amaro posebna woreda Basketo posebna woreda Burji posebna woreda Dirashe posebna woreda Konso posebna woreda Konta posebna woreda Jem posebna woreda Izvori Vanjske poveznice Map of Southern Nations, Nationalities, and Peoples' Region at UN-OCHA, pdf Map of Southern Nations, Nationalities and Peoples' Region at DPPA of Ethiopia, pdf Arhivirana inačica izvorne stranice od 27. veljače 2008. (Wayback Machine) Ethiopia's Vanishing Tribes, slideshow Life magazina Arhivirana inačica izvorne stranice od 5. svibnja 2010. (Wayback Machine)